August 2016

Norton Quantum3 slipeskive er laget for å bite

Norton har lansert en helt ny slipeskive med hurtigere avvirkning og bedre komfort for brukeren.   
Den nye slipeskiven har betegnelsen Quantum3 og har markedets beste avvirkning på kortest tid samtidig som den gir færre vibrasjoner i følge produsenten.

Nortons nye slipeskive er produsert med et nytt Quantum3 slipemiddel som i kombinasjon med et kraftigere bindemiddel gir høyere avvirkningshastighet og lengre levetid og dermed større komfort for operatøren. Tester har ifølge produsenten vist at Quantum3 slipeskive avvirker opp til 70% mer materiale enn andre slipeskiver med keramiske slipemiddel. Den lange levetiden medfører også færre driftsstopp for skifte av skiver samt mindre avfall, da færre skiver blir benyttet. Norton Quantum3 har også lavere vibrasjonsnivå som i kombinasjon med at slipingen kan utføres med lavere arbeidstrykk, gjør arbeidet mer behagelig for operatøren.

Norton Quantum3 slipeskiver er beregnet til bruk i vinkelsliper til sliping av stål, høylegerte kromlegeringer, rustfritt stål og andre harde legeringer. Sortimentet omfatter slipeskiver med 7mm tykkelse i diameter på 115, 125, 150, 180 og 230mm. Norton Quantum3 slipeskive er såkalt ikke-jernholdige, dvs. innholdet av jern, klor og svovel er mindre enn 0,1%, hvilket eliminerer risikoen for forurensinger av arbeidsstykket.

”Takket være den spesielle slipe- og bindemiddelsammensetningen blir vibrasjonsnivået lavere og arbeidet mye mer bekvemt for operatøren, samtidig går slipingen mye raskere og som igjen resulterer i lavere samlede slipeomkostninger," sier Audun Hjelseth, salgssjef hos Saint-Gobain Abrasives AS i Norge.